VENDIME
Nr. 455, datë 29.6.2022

PËR DISA NDRYSHIME NË VENDIMIN NR. 28, DATË 17.1.2018, TË KËSHILLIT TË MINISTRAVE, “PËR EMËRIMIN E ANËTARËVE TË BORDIT TË MENAXHIMIT TË AUTORITETIT RRUGOR SHQIPTAR”, TË NDRYSHUAR

Në mbështetje të nenit 100 të Kushtetutës dhe të pikës 2, të nenit 8, të ligjit nr. 10164, datë 15.10.2009, “Për Autoritetin Rrugor Shqiptar”, me propozimin e ministrit të Infrastrukturës dhe Energjisë, Këshilli i Ministrave

VENDOSI:

Në pikën 1, të vendimit nr. 28, datë 17.1.2018, të Këshillit të Ministrave, të ndryshuar, bëhen këto ndryshime:
1. Në fjalinë hyrëse, fjalët “... z. Artan Shkreli, përfaqësues i Ministrisë së Infrastrukturës dhe Energjisë ...” zëvendësohen me “... z. Ermal Nufi, përfaqësues i Ministrisë së Infrastrukturës dhe Energjisë ...”.
2. Shkronja “a” ndryshohet, si më poshtë vijon:
“a) Z. Etugert Llazi, Ministria e Financave dhe Ekonomisë;”.
[bookmark: _GoBack]Ky vendim hyn në fuqi menjëherë dhe botohet në Fletoren Zyrtare.

